Pasaulinė valstybingumo siekiančių tautų organizacija

Pasaulinė valstybingumo siekiančių tautų organizacija, PVSTO (, UNPO) – Estijos iniciatyva 1991 m. vasario 11 d. Hagoje, Nyderlanduose įkurta tarptautinė organizacija, kurios narės yra nepripažintos valstybės ar teritorijos ir okupuotos tautos. Organizacijos tikslas yra padėti šioms šalims būti išgirstoms, sumažinti tarp jų įtampą ir taip apsaugoti nuo smurto protrūkių, kylančių grupėms siekiant atkreipti tarptautinės bendruomenės dėmesį. Kai kurios buvusios šalys narės, Armėnija, Rytų Timoras, Latvija, Estija, Gruzija, įgijo visišką nepriklausomybę ir tapo JTO narėmis.

PVSTO siekia ginti narių žmogaus ir kultūrines teises, saugoti jų aplinką ir rasti taikius sprendimus jų konfliktams išspręsti. Kadangi PVSTO narės apskritai nėra diplomatiškai atstovaujamos (nebent stebėtojų teisėmis) didžiosiose tarptautinėse institucijose, tokiose kaip Jungtinės Tautos, jų galimybės išsakyti savo susirūpinimus tarptautinėms žmogaus teisių gynimo organizacijoms ir atkreipti dėmesį į konfliktus yra ribotos.

Organizacijos konvencijoje deklaruojami penki principai, kuriuos pasirašyti ir tvirtai laikytis turi visos narės:
 Tautų apsisprendimo teisė visoms tautoms;
 Griežtas tarptautinės bendruomenės pripažintų žmogaus teisių standartų, surašytų Visuotinėje žmogaus teisių deklaracijoje ir kituose tarptautiniuose aktuose, laikymasis;
 Griežtas demokratinio pliuralizmo laikymasis ir totalitarizmo bei religinės netolerancijos atmetimas;
 Skatinimas atsisakyti smurto ir terorizmo, kaip politinių įrankių;
 Gamtos saugojimas.

Narės 
Toliau pateikiamos dabartinės organizacijos narės. Pirmosios narės pažymėtos rausvu fonu.

Buvusios narės 
Valstybės, kurios gavo nepriklausomybę pažymėtos mėlynai. Narės steigėjos pažymėtos paryškintu šriftu.

Išnašos

Taip pat skaitykite 
 Separatizmas
 Tautų apsisprendimo teisė

Nuorodos 

 UNPO svetainė